તેના કારણે ભાજપ અને મમતા બંને સમજી ગયા છે કે હવે દખ્ખણ પછીની અસલી લડત પૂરબમાં થવાની છે. ઈશાન ભારતમાં ભાજપને સફળતા મળી છે. તેમાં ભાજપને સ્વંયને પણ સફળતા મળી છે અને કોંગ્રેસ વિરોધી પક્ષોને સાથે રાખીને સત્તામાં ભાગીદારી કરવાની પણ તક મળી છે. પરંતુ પશ્ચિમ બંગ હજી બાકી છે અને તેમાં મમતાની સામે ડિસ્ટન્ટ સેકન્ડ નહિ, પણ કટોકટની ટક્કર આપનારા બરોબરિયા તરીકે ભાજપે ઉપસવાનું છે. અહીં કોંગ્રેસમુક્ત ભારતની વાત કરવાની પણ ભાજપને જરૂર નથી, કેમ કે ચોથા કે પાંચમાં સ્થાને આવેલા કોંગ્રેસનું કોઈ વજૂદ હવે પશ્ચિમ બંગમાં રહ્યું નથી. બિહાર અને યુપીમાં નામ માત્રની થોડી બેઠકો આપવા જેટલી પરવા પણ મમતા ના કરે તેવી સ્થિતિ છે.